CELEX: 32022D0982
Language: ro
Date: 2022-06-16 00:00:00
Title: Decizia (UE) 2022/982 a Consiliului din 16 iunie 2022 privind prezentarea, în numele Uniunii Europene, a unor propuneri de modificare a apendicelor I și II la Convenția privind comerțul internațional cu specii ale faunei și florei sălbatice pe cale de dispariție (CITES) în vederea celei de a 19-a Conferințe a părților și a unei specii care să fie inclusă în apendicele III la CITES

24.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 167/95
               
            
         DECIZIA (UE) 2022/982 A CONSILIULUI
         din 16 iunie 2022
         privind prezentarea, în numele Uniunii Europene, a unor propuneri de modificare a apendicelor I și II la Convenția privind comerțul internațional cu specii ale faunei și florei sălbatice pe cale de dispariție (CITES) în vederea celei de a 19-a Conferințe a părților și a unei specii care să fie inclusă în apendicele III la CITES
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Convenția privind comerțul internațional cu specii ale faunei și florei sălbatice pe cale de dispariție (denumită în continuare „CITES”) a intrat în vigoare la 1 iulie 1975. Uniunea a aderat la CITES prin Decizia (UE) 2015/451 a Consiliului (1).
                  
               
                     (2)
                  
                  
                     În temeiul articolului XI alineatul (3) din CITES, Conferința părților la CITES (denumită în continuare „CoP”) poate, printre altele, să adopte decizii de modificare a apendicelor I și II la CITES.
                  
               
                     (3)
                  
                  
                     În plus, în temeiul articolului XVI din CITES, oricare dintre părțile la CITES poate prezenta secretariatului CITES o listă cu speciile care să fie incluse în apendicele III la CITES, care au fost identificate de acea parte ca fiind reglementate în jurisdicția sa în scopul de a împiedica sau de a limita exploatarea lor și ca necesitând cooperarea altor părți în ceea ce privește controlul schimburilor comerciale.
                  
               
                     (4)
                  
                  
                     În cursul celei de a 19-a reuniuni, care va avea loc în perioada 14-25 noiembrie 2022, CoP va decide cu privire la propunerile de modificare a apendicelor I și II la CITES. Părțile trebuie să transmită aceste propuneri secretariatului CITES până la 17 iunie 2022. În calitate de parte la CITES, Uniunea poate să prezinte astfel de propuneri.
                  
               
                     (5)
                  
                  
                     Prezentarea propunerilor care vor fi analizate de CoP se bazează pe analizarea de către experți a avantajelor acestor propuneri în conformitate cu criteriile stabilite în CITES și ținând cont de cele mai bune dovezi științifice disponibile. Aceste dovezi susțin propunerile prevăzute în prezenta decizie, acestea urmărind să asigure faptul că schimburile comerciale cu speciile în cauză nu amenință supraviețuirea acestora în sălbăticie,
                  
               ADOPTĂ PREZENTA DECIZIE:
         
            Articolul 1
            În vederea celei de a 19-a reuniuni a Conferinței părților la Convenția privind comerțul internațional cu specii ale faunei și florei sălbatice pe cale de dispariție (CITES), Uniunea:
            
                        —
                     
                     
                        prezintă propunerile de modificare a apendicelor I și II la CITES, astfel cum sunt prevăzute în anexa I la prezenta decizie;
                     
                  
                        —
                     
                     
                        prezintă în comun propunerile de modificare a apendicelui II la CITES, astfel cum sunt prevăzute în anexa II la prezenta decizie.
                     
                  
         
            Articolul 2
            Uniunea prezintă speciile care figurează pe lista din anexa III la prezenta decizie în vederea includerii lor în apendicele III la CITES.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Luxemburg, 16 iunie 2022.
            
               
                  Pentru Consiliu
               
               
                  Președintele
               
               O. DUSSOPT
            
         
         
            (1)  Decizia (UE) 2015/451 a Consiliului din 6 martie 2015 referitoare la aderarea Uniunii Europene la Convenția privind comerțul internațional cu specii ale faunei și florei sălbatice pe cale de dispariție (CITES) (JO L 75, 19.3.2015, p. 1).
      
      
         
            ANEXA I
            Modificarea apendicelor I și II la CITES
            
                        
                           Grupul taxonomic
                        
                     
                     
                        
                           Taxon (denumire comună)
                        
                     
                     
                        
                           Propunere
                        
                     
                  
                        Reptile
                     
                     
                        
                           Physignathus cocincinus
                        
                        (dragon de apă chinezesc)
                     
                     
                        Includere în apendicele II
                     
                  
                         
                     
                     
                        
                           Cuora galbinifrons
                        
                        (broască țestoasă-cutie de Indochina)
                     
                     
                        Transfer din apendicele II în apendicele I
                     
                  
                        Amfibieni
                     
                     
                        
                           Laotriton laoensis
                        
                        (salamandră de Laos)
                     
                     
                        Includere în apendicele II
                        Cu un contingent anual zero (cod sursă W) în scopuri comerciale
                     
                  
                        
                           Agalychnis lemur
                        
                        (broască lemuriană de copac)
                     
                     
                        Includere în apendicele II
                        Cu un contingent anual zero (cod sursă W) în scopuri comerciale
                     
                  
                        Pești
                     
                     
                        Toate speciile de Sphyrnidae spp (rechini-ciocan) neincluse încă în apendicele II
                     
                     
                        Includere în apendicele II
                     
                  
                        Nevertebrate
                     
                     
                        
                           Thelenota ananas, T. anax,
                        
                        
                           T. rubralineata
                        
                        (castraveți de mare)
                     
                     
                        Includere în apendicele II
                     
                  
                        Arbori
                     
                     
                        
                           Khaya spp.
                        (mahon african)
                        Populații din Africa
                     
                     
                        Includere în apendicele II cu adnotarea #17
                     
                  
                        
                           Afzelia spp.
                        (mahon)
                        Populații din Africa
                     
                     
                        Includere în apendicele II cu adnotarea #17
                     
                  
                         
                     
                     
                        
                           Dipteryx spp.
                     
                     
                        Includere în apendicele II cu adnotarea #17
                     
                  
                         
                     
                     
                        
                           Handroanthus spp.
                        (arbore trompetă); Tabebuia spp. și Roseodendron spp.
                     
                     
                        Includere în apendicele II cu adnotarea #17
                     
                  
                         
                     
                     
                        
                           Pterocarpus spp.
                        (padouk)
                        Populații din Africa
                     
                     
                        Includere în apendicele II cu adnotarea #17
                     
                  
                        Alte plante
                     
                     
                        
                           Rhodiola spp.
                     
                     
                        Includere în apendicele II cu adnotarea #2
                     
                  
      
      
         
            ANEXA II
            Modificarea apendicelui II la CITES care urmează să fie prezentată în comun
            
                        
                           La propunerea
                        
                     
                     
                        
                           Grupul taxonomic
                        
                     
                     
                        
                           Taxon (denumire comună)
                        
                     
                     
                        
                           Propunere
                        
                     
                  
                        Panama
                     
                     
                        Pești cartilaginoși
                     
                     
                        
                           Carcharhinidae spp.
                        
                        Specii de rechin
                     
                     
                        Includere în apendicele II
                     
                  
      
      
         
            ANEXA III
            Modificarea apendicelui III la CITES
            
                        
                           Caribena versicolor
                        
                     
                     
                        Apendicele III